Ռիշոն Լե Ցիոն

**Ռիշոն Լե Ցիոն** (), քաղաք, գտնվում է Իսրայելի կենտրոնում, Միջերկրական ծովի ափամերձ գոտում, Թել Ավիվից 7 կմ հարավ։

## Պատմություն
Ռիշոն Լե Ցիոնը հիմնադրվել է 1882 թվականի հուլիսի 31-ին՝ Զալման Դավիթ Լևոնտինի գլխավորած «Հովեվեյ Ցիոն» շարժման մասնակից համարվող 10 ընտանիքների կողմից (ծագումով Օրշայից), ավելի ուշ նրանց միացել է ևս 7 ընտանիք։ Քաղաքի անունը բառացիորեն թարգմանվում է որպես «Առաջինը Սիոնին» և վերցվել է Եսայի 41։ 27-ից՝ «Նախապես ես այդ ասացի Սիոնին. «Ահա, ահա նրանք», և Երուսաղեմին ավետաբեր ուղարկեցի»։

1883 թվականին այդտեղ են ժամանել «Բիլու» շարժման 13 մասնակից և բնակչության թվաքանակը հասել է 100-ի։

Իսրայելում Ռիշոն Լե Ցիոնը համարվում է սիոնիստական առաջին բնակավայրերից մեկը (Պետահ Տիկվայի հետ միասին, որը հիմնադրվել է 4 տարի ավելի վաղ)։ Նախատեսված է եղել բնակավայրը դարձնել գյուղատնտեսական, սակայն վերջինիս իրականացման համար նախատեսված փորձերը ապարդյուն եղան՝ բնության անբարենպաստ պայմանների պատճառով։ Սեպտեմբերին նրանց ներկայացուցիչ Ջոզեֆ Ֆայնբերգը մեկնել է Փարիզ և հանդիպում է ունեցել երիտասարդ բարոն Էդմոն դե Ռոտշիլդի հետ։ Ռոտշիլդը համաձայնվել է տրամադրել անհրաժեշտ քանակությամբ դրամական օգնություն՝ ջրհոր կառուցելու համար։ Բարոն Ռոտշիլդը բնակավայրը վերցրել է իր խնամակալության տակ, ձեռք է բերել հողատարածքներ, Ֆրանսիայից գյուղատնտեսներ է ուղարկել, սկսել է խաղողագործությամբ զբաղվել և հիմնել է «Կարմել Միզրախի» գինեգործարանը (1887)։ Այդ գործարանում իր երիտասարդության ժամանակ աշխատել է Դավիդ բեն Գուրիոնը։ 1887 թվականին Ռիշոն Լե Ցիոնում կատարվել է Իսրայելի ապագա օրհներգ «Հա-թիկվան»։ Բարոնի կողմից նշանակված վարչության և բնակիչների միջև տեղի է ունեցել տարաձայնություններ, արդյունքում Ֆայնբերգի գլխավորությամբ խումբը լքել է բնակավայրը։

XIX դարի վերջին և XX դարի սկզբներին Ռիշոն Լե Ցիոնը եղել է հրեական մշակույթի կարևոր կենտրոններից։ 1888 թվականին հիմնադրվել է առաջին դպրոցը, որտեղ դասավանդվել է եբրայերենով, իսկ 1898 թվականին հիմնադրվել է առաջին մանկապարտեզը։

## Բնակչություն
Ռիշոն Լե Ցիոնը Իսրայելի ամենաարագ զարգացող քաղաքներից է։

2019 թվականի դրությամբ Ռիշոն Լե Ցիոնը համարվել է Իսրայելի 4-րդ ամենաբնակեցված քաղաքը։

2018 թվականին բնակչության 91,4 %-ը եղել են հրեաներ․ մուսուլմանները և քրիստոնյաները կազմել են 1 %-ից ավելի քիչ։ Բնակչության բնական աճը կազմում է 0,7 %։ Բնակչության 19,3 %-ը հայրենադարձներ են, ովքեր քաղաքում բնակություն են հաստատել 1990 թվականից հետո։ Բնակչության 30,4 %-ը ունի բարձրագույն կրթություն։ 2017 թվականի դրությամբ միջին աշխատավարձը կազմել է 10492 շեկել։

## Տնտեսություն
alt=|288x288փքս|մինի|Հա-Զահավ առևտրի կենտրոն

Ներկա պահին Ռիշոն Լե Ցիոնի արդյունաբերության հիմնական բնավառներն են գինեգործությունը, շինարարությունը և առևտուրը։ Գործարանները և արհեստանոցները տեղակայված են հին արդյունաբերական գոտում, որը դարձել է փաբերի, պարային ակումբների և ռեստորանների հայտնի վայր։ Արդյունաբերությունը հիմնականում տեղակայված է քաղաքի երկու արդյունաբերական կենտրոններում՝ քաղաքի հյուսիսում  և հարավում տեղակայված համապատասխանաբար հին և նոր արդյունաբերական կենտրոններում։

## Տեղական կառավարություն
### Քաղաքապետեր

* Էլիյակում Օստաշինսկի (1950-51)
* Արիե Շեֆտել (1951)
* Մոշե Գավին (1952-55)
* Հերշոն Ման Մանկով (1955)
* Խանա Լևին (1955-60)
* Արիե Շեֆտել (1960-62)
* Նոամ Լաոներ (1962-65)
* Արիե Շեֆտել (1965-69)
* Հանանիա Հիբշտեյն (1969-83)
* Մեյր Նիցան (1983—2008)
* Դով Ցուր (2008—2018)
* Ռազ Կինստլիխ (2018-ից սկսած)alt=|300x300փքս|մինի|Ռիշոն Լե Զիոնի կենտրոնում տեղակայված մշակույթի շենք, 2013 թվական

## Քույր քաղաքներ

## Ծանոթագրություններ

## Գրականություն
* 

## Արտաքին հղումներ
* Մունիցիպալիտետի պաշտոնական կայք 
* Քաղաքի թանգարան 
* Հեյխալ հա-Տարբուտ
* Rishon Le-Zion Digital Family Album 

Կատեգորիա:1882 Ասիայում
Կատեգորիա:1882 թվականին հիմնադրված բնակավայրեր
Կատեգորիա:1882 հիմնադրումներ
Կատեգորիա:1882 հիմնադրված պետություններ և տարածքներ
Կատեգորիա:Թել Ավիվի մարզ
Կատեգորիա:Իսրայելի Կենտրոնական մարզ
Կատեգորիա:Իսրայելի բնակավայրեր
Կատեգորիա:Իսրայելի քաղաքներ
Կատեգորիա:Քաղաք
Կատեգորիա:Քաղաքներ